**CURSUL 1 - MEDICINA INTEGRATIVĂ ȘI PERSONALIZATĂ**

**MICROBIOMUL UMAN ȘI INFLAMAȚIA LA COPIL ȘI ADULT**

**ROLUL MEDICINII PERSONALIZATE**

**Microbiomul intestinal și boala celiacă**

**Manole Cojocaru, Cristina Mocanu**

Microbiomul este implicat în: absorbția substanțelor nutritive, prevenția bolilor autoimune, producerea de neurotransmițători, modularea sistemului imun, modularea expresiei genice, absorbția și sinteza unor vitamine, prevenirea instalării cancerului, reducerea inflamației cronice, influențarea greutății corporale. Factorul care are un caracter constant de perturbare sau reechilibrare este alimentația. **Boala celiacă sau intoleranţa la gluten este o afecţiune autoimună declanşată de ingestia de gluten (proteina din grâu, secară şi orz) la indivizi predispuşi genetic. Intoleranța la gluten afectează circa 1% din populaţie şi poate debuta din perioada copilăriei.** Consumul de gluten de către persoanele intolerante duce la apariţia de leziuni la nivelul intestinului subţire (enteropatie glutenică). Multă vreme, boala celiacă a fost definită ca o afectare a intestinului subţire indusă de gluten, însă actualmente este considerată ca fiind o boală care afectează multe sisteme şi organe: tractul gastrointestinal, sistemul nervos central, sistemul osteoarticular, pielea, ficatul, sistemul reproducător. Glutenul este întâlnit în**preparatele alimentare**, în[medicamente](http://www.csid.ro/medicamente/)**, suplimente nutriţionale sau produse cosmetice**, ceea ce impune o atenţie sporită din partea bolnavilor cu această afecțiune în evaluarea produselor uzul cotidian. U**nele persoane cu intoleranţă la gluten pot fi asimptomatice (lipsa manifestărilor nu exclude însă boala).** Riscul de boală celiacă este crescut la**rudele de gradul I ale pacienţilor cu boala celiacă şi la pacienţii cu diabet zaharat tip 1**[, tiroidită autoimună](http://www.csid.ro/video/emisiunea-csid/tiroidita-autoimuna-ce-se-intampla-doctore-160114-11912803/)**.** Diagnosticul de intoleranţă la gluten se stabileşte coroborând**manifestările clinice** cu analizele de laborator **(anticorpi anti-transglutaminază, anti-endomisium,**[anti-gliadină](http://www.csid.ro/analize-medicale/anticorpi-anti-gliadin-igg-11545278/)**, anti-peptide gliadinice deamidate)** şi examenul histopatologic al biopsiei intestinale obţinută prin**endoscopie digestivă superioară şi examen histopatologic.** Tratamentul constă în**excluderea glutenului din alimentaţie, dietă care trebuie respectată toată viaţa.**În lipsa tratamentului, pot apărea **complicaţii precum malnutriţie severă (cu întârzierea dezvoltării la copii), osteoporoză, infertilitate sau unele tipuri de cancer.** Microbiomul este un mediu dinamic viu, în care abundența relativă a speciilor poate fluctua zilnic, săptămânal și lunar, în funcție de alimentație, medicație, exerciții fizice și expunerea la mediul înconjurător. **E**chilibrarea microbiotei intestinale împreună cu dieta fără gluten face ca simptomele persistente să poată fi atenuate. Se poate îmbunătății considerabil sănătatea prin modularea microbiotei cu ajutorul probioticelor. Din moment ce  a fost găsită legătura dintre dezechilibrul  bacteriilor din organismul uman și bolile autoimune, echilibrarea și optimizarea microbiotei intestinale pot să scadă riscul de alte boli autoimune, care apare frecvent la persoanele cu boala celiacă.